Referat styremøte Auli, 5.9.23

Til stede: Marit Korsvollien, Trond Aarstad, Arne-Olaf Sween, Stephen Humlen-Grinstead, Jon Anders Grøndahl og Nina Johansen

Referent: Nina Johansen

|  |  |  |
| --- | --- | --- |
| Saksnr | Sak | Ansvar/ tidslinje |
| 34/2023 | Gjennomgang av referat fra forrige styremøte  Godkjennes |  |
| 35/2023 | Nettsiden  Vi har en diskusjon rundt hensikten med nettsiden. Hva ønsker vi å oppnå og hvor mange lesere har vi?  Hensikten var opprinnelig å dele informasjon, referater, vedtekter o.l., og å bruke FB ut mot medlemmer.  Det bestemmes at Stephen skal ha et møte med Espen fra leverandøren (Attme’) angående brukersnitt, statistikk og lay-out.  Vi avventer resultat av møtet før vi avgjør hva vi gjør med nettsiden videre. | Stephen |
| 36/2023 | Sykkelskole – veien videre  2 kvelder er gjennomført, med hhv 21 og 24 barn. Mange gode tilbakemeldinger. Det er en utfordring å aktivisere barna hele økta, da de er på veldig forskjellig nivå.  Det skal være 3 elever + en voksen tilstede hver gang.  Angående drakter Trimtex: Alle drakter er delt ut. Kan bestille flere, men får da levering senest uke 42. Det blir bestemt at vi skal bestille 20 stk, 5 av hver størrelse.  Det er ønske om å få til en avslutning med ungene før sesongslutt, rundt uke 40. Vi ønsker å servere pølser, saft, potetgull etc. Vi planlegger et avslutningsritt med premier fra f.eks Trimtex og Scott. |  |
| 37/2023 | NC Glåmdal  Oppdatering: Vellykket arrangement, gode tilbakemeldinger. Slik det ser ut nå sitter vi igjen med et overskudd. Evaluering kommer når Gjermund er tilbake. Gjermund ønsker NC en gang til. Vi ønsker pr nå ikke å arrangere NM, pga mangel på frivillige.  Arne-Olaf jobber allerede nå med sponsorer til evt NC neste år. Ber Odal Sparebank om 100000,- , hører også med Mapei og Norske Spirer. Det diskuteres å ha et gateritt i Kongsvinger, men dette medfører større kostnader. Glåmdal SK mangler pr dd funksjonærer for å gjennomføre større ritt.  Jon Anders ønsker å være med å bestemme dato for evt NC, så vi kan unngå å kollidere med andre store ritt i inn-og utland. September-måned kan være et godt alternativ. (21.-29. sept. 2024 er det VM i Sveits) |  |
| 38/2023 | Glåmdal junior Elite 2024  Estimert tilsvarende budsjett i 2 år framover, grunnet lengre avtale med de store sponsorene.  Norske Spirer ønsker muligens å bidra videre, og vi ønsker å øke beløpet fra 30000,- til 60000,-. Arne-Olaf og Jon Anders gjør i møte med disse.  Arne-Olaf går også til Odal Sparebank og Mapei.  Neste års juniorlag blir noe mindre (7 stk), men vi ønsker å opprettholde dagens budsjett. Det er forslag om at vi betaler en sportssjef for å være med juniorene rundt på ritt. Det er enighet om at dette er en god plan, men vi er avhengige av at det er rett person. Jon Anders og Arne-Olaf ser nærmere på forslag til en evt løsning.  Det bør inngås en kontrakt med foreldre, som inneholder en forpliktelser om å stille opp på egne arrangementer. |  |
| 39/2023 | Senior Elite  Kjekkas ønsker å ha et U23-lag. Det er en utfordring at gode ryttere inngår avtaler med agenter, og videre med utenlandske lag.  Det vurderes til å være noe problematisk å starte U23 i Glåmdal SK, siden det er for få ryttere til å fylle dette med gode ryttere, i tillegg til at Kjekkas og evt utenlandske lag skal ha sine. |  |
| 40/2023 | Eventuelt  Klubbkveld: Ernæringsfysiolog Gislaug Gimse stiller på en klubbkveld. Vi må komme med forslag til dato. |  |